open-index/open-wikipedia-markdown huggingface dataset:
Tanda aras

**Tanda aras** ataupun **batu aras** merupakan tanda geodesi yang menanda titik sesuatu ketinggian kawasan yang stabil. Tanda aras ini selalunya dibina dan diuruskan oleh juruukur. Di Malaysia, terdapatnya dua jenis tanda aras iaitu tanda aras (*benchmark*) dan tanda aras piawai (*standard benchmark*) yang selalunya ditanam oleh Jabatan Ukur dan Pemetaan Malaysia di sekitar bahu jalan raya dan di hadapan mercu tanda, jambatan, tiang komunikasi dan bangunan contohnya balai polis dan klinik kesihatan. Tanda aras selalunya dibina pada sela lebih kurang 500 meter ke 1 kilometer di jalan raya manakala tanda aras piawai dibina pada sela jarak 10 hingga 15 kilometer di persimpangan jalan raya utama. 

Tanda aras selalunya digunakan pada mana-mana alatan pengukuran yang digunakan untuk menandakan titik sebagai rujukan ketinggian sesuatu kawasan. Kebiasaannya tanda aras dibina berbentuk batu berkonkrit dan dicat berwarna putih dan ditanam bolt tembaga atas paip besi. Tanda aras selalunya ditanda dengan anak panah di atas peta terlebih lagi peta topografi dan ia tidak mempunyai simbol yang berbentuk fizikal di dalam peta.

Di United Kingdom, tanda aras berbentuk anak panah luas dan tanda potong yang dipahat atas batu dan ia dibina di bawah garisan mendatar.

## Rujukan

## Pautan luar
Dolly de Leon

**Dolly Earnshaw de Leon** (lahir 12 April 1969) ialah seorang pelakon Filipina. Dikenali terutamanya untuk kerjanya dalam filem dan teater bebas, dia telah menerima banyak anugerah, termasuk Anugerah FAMAS, Anugerah Guldbagge dan Anugerah Persatuan Pengkritik Filem Los Angeles, selain pencalonan untuk Anugerah Golden Globe dan Anugerah BAFTA. British Vogue menamakan dia sebagai salah satu daripada 30 bintang paling terkenal di dunia pada tahun 2023.
Flydubai

**Perbadanan Penerbangan Dubai**, beroperasi sebagai **Flydubai** (digayakan sebagai **flydubai**, dari ), ialah sebuah syarikat penerbangan milik kerajaan Emiriah Arab Bersatu yang berpangkalan di Dubai, Emiriah Arab Bersatu. Syarikat penerbangan ini beroperasi dari Terminal 2 di Lapangan Terbang Antarabangsa Dubai, bagaimana sesetangan penerbangan beroperasi dari Terminal 3. Syarikat penerbangan ini beroperasi di 124 tempat tuju, merangkumi Timur Tengah, Afrika, Asia dan Eropah dari Dubai.

## Sejarah
Pada Julai 2008, pemerintah Dubai menubuhkan syarikat penerbangan ini. Walaupun Flydubai bukan sebahagian daripada Kumpulan The Emirates, Emirates menyokong Flydubai semasa fasa penubuhan awalnya.

Pada 14 Julai 2008, Flydubai menandatangani sebuah aturan teguh dengan pengeluar kapal terbang  Amerika Boeing pada Pameran Udara Farnborough untuk 50 unit Boeing 737-800 dengam nilai keseluruhan US$3.74 billion, dengan pilihan untuk mengubah aturan untuk jenis Boeing 737-900ER yang lebih besar dan panjang, mengikut permintaan syarikat penerbangan. Kapal terbang pertama tiba pada 17 Mei 2009. Penerbangan dijadualkan pada 1 Jun, dengan perkhidmatan ke Beirut, Lubnan, dan Amman, Jordan. Sejak itu, jaringan laluan menjadi semakin berkembang.

Pada 13 Februari 2013, Flydubai mengumumkan bahawa mereka dalam perbincangan dengan Boeing dan Airbus untuk sebuah tempahan 50 buah kapal terbang. Pada 19 Jun 2013, syarikat penerbangan ini mengumumkan akan menambah perkhidmatan tempat duduk kelas perniagaan dalam penerbangan mereka. Kabin kelas perniagaan akan menampilkan 12 buah tempat duduk antara lorong dan tingkap, hidangan tiga jenis sajian, televisyen 12 inci, sebuah ruang menunggu kelas perniagaan, tempat duduk kulit Itali dalam tawaran mereka untuk menawan pengembara usahawan di Emiriah, capaian kepada lebih 200 filem, dan palam kuasa yang sesuai dengan soket dari lebih 170 buah negara.

Pada Mac 2019, Flydubai menanggung kerugian disebabkan isu pekandasan kapal terbang Boeing 737 Max seluruh dunia. Syarikat miik negara itu mendakwa strategi pertumbuhan mereka terkesan dengan dahsyat disebabkan kejadian tersebut memandangkan mereka mempunyai 11 buah kapal terbang yang diperkatakan.

Pada 4 November 2020, FlyDubai mengumumkan penerbangan terus mereka antara Tel Aviv dan Dubai bermula 26 November. Ini menjadi penanda kepada laluan penerbangan komersil pertama antara Dubai dan Tel Aviv.

## Rujukan
Bahaedeen Ahmad Alshannik

**Bahaedeen Ahmad Alshannik** (lahir 18 Julai 1997) ialah pemain badminton Jordan.  Beliau merupakan naib juara beregu campuran di kejohanan Antarabangsa Maghribi pada tahun 2014 dan 2015, dan juga naib juara beregu lelaki pada 2015. Pada kejohanan Antarabangsa Mesir beliau menjadi naib juara dalam acara beregu lelaki. Dia memenangi gelaran antarabangsa perdananya pada kejohanan Antarabangsa Uganda 2017 dalam acara beregu campuran yang disandingkan dengan Domou Amro. Di Kejohanan Cameroon, ia berjaya mendapatkan gelaran berganda selepas memenangi acara perseorangan dan beregu lelaki.

## Rujukan
Hauptmann

**** () ialah perkataan Jerman yang biasanya diterjemahkan sebagai kapten apabila ia digunakan sebagai pangkat pegawai dalam Tentera Darat Jerman, Angkatan Tentera Austria, dan Angkatan Tentera Swiss. Walaupun  dalam bahasa Jerman kontemporari bermaksud 'main' ('utama'), ia juga mempunyai maksud asal 'head' ('ketua'), iaitu ** secara literal diterjemahkan kepada 'head-man' ('ketua komuniti'), yang juga merupakan akar etimologi bagi *kapten* (dari Bahasa Latin , 'head'). Pada masa ini tiada istilah wanita, seperti *Hauptfrau* dalam militari, bentuk panggilan sebenar untuk wanita ialah "*Frau Hauptmann*".Ia menyamai pangkat kapten dalam Tentera Darat British dan Tentera Darat Amerika Syarikat, dan ditakrifkan OF-2 dalam NATO. (Untuk rakan sejawat maritim Jerman dengan *kepten*, lihat ).

Secara umumnya, Hauptmann boleh menjadi ketua bagi mana-mana kumpulan manusia yang berstruktur hierarki, selalunya sebagai kata majmuk. Sebagai contoh,  adalah kapten pasukan bomba, manakala  merujuk kepada ketua geng perompak.

Gelaran rasmi Austria dan Jerman yang menggabungkan perkataan itu termasuk , , , dan .

Di Saxony semasa era Republik Weimar, gelaran , dan  dipegang oleh penjawat awam senior.

 (dari Bahasa Tinggi Jerman Moden Awal ) adalah serumpun dengan  Sweden, yang juga mempunyai makna akar 'head-man' atau 'the man at the head', dan berkait rapat dengan , bermaksud 'penghulu'. Sejak zaman pertengahan, kedua-dua gelaran telah digunakan untuk para pentadbir negeri dan bukannya anggota tentera.  juga mungkin berasal dari gelaran hetman, digunakan di Eropah Tengah dan Eropah Timur.

## Austria


File:Hptm OF2-Rockkragen AT.png|Tentera Darat


## Jerman

### Tanda pangkat

Pada epaulet (Heer, Luftwaffe) terdapat tiga paku (bintang) berwarna perak.

## Switzerland


File:OF-5 CH.gif|Tentera Darat


### Pengawal Swiss


Rank insignia of Hauptmann (OF-2) Pontifical Swiss Guard.svg|Tentera Darat


## Lihat juga
* Pangkat Bundeswehr Jerman
* Lencana pangkat Bundeswehr Jerman
* Perbandingan pangkat pegawai Perang Dunia I
* Perbandingan pangkat pegawai Perang Dunia II

## Rujukan

## Pautan luar
* Deutsches Wörterbuch, Hauptmann
Batu sempadan

**Batu sempadan**, **tanda sempadan** ataupun **titik sempadan** ialah tanda fizikal bertujuan untuk mengenal pasti permulaan sesuatu sempadan tanah atau perubahan dalam sempadan, terutamanya perubahan arah sempadan.  Batu sempadan juga boleh dijadikan sebagi tanda yang melaluinya garis sempadan berjalan dalam garis lurus dalam menentukan sempadan tersebut.  Ia juga boleh menjadi titik dari mana batu sempadan tersebut telah ditetapkan.  

Batu sempadan juga dibina sebagai kawasan hakmilik atau kawasan berlot dengan terteranya perkataan "JUP" yang ditanam oleh Jabatan Ukur dan Pemetaan Malaysia dalam menentukan kedudukan keluasan setiap unit tanah dan keluasan dibendungnya. Juruukur swasta atau juruukur tanah berlesen (JTB) kebiasaannya menanam batu sempadannya dengan tiada tertera apa-apa perkataan kecuali tanda tebuknya. 

## Pembinaan
Batu sempadan kebiasaannya dibina menggunakan batu konkrit bagi berbentuk silinder dan batu granit yang berbentuk segi empat tepat dan terdapatnya kilang pembinaan batu sempadan yang diuruskan oleh JUPEM untuk kawasan berlot.  Manakala batu sempadan negeri atau negara dibina di kawasan sempadan tersebut dan dicat atau dicop nama sempadan itu yang juga diuruskan oleh JUPEM tetapi batu sempadan tersebut dibina di tengah-tengah sempadan. Setiap batu sempadan terdapat tanda tebuk dalam batu sempadan tersebut.  

## Rujukan
Major (Jerman)

**** () ialah pangkat pegawai medan paling muda dalam Tentera Darat Jerman dan Tentera Udara Jerman. Pangkat ini ditakrifkan OF-3 dalam NATO. Tanda pangkat major ialah satu paku (bintang) berwarna perak dalam kalungan daun oak perak.

Persamaan OF-3 dalam Tentera Laut Jerman ialah .

## Sejarah

Pangkat dalam angkatan tentera berbahasa Jerman ini bermula sejak Zaman Pertengahan.

### Perang Dunia II

Semasa Perang Dunia II, persamaan SS ialah *[[Sturmbannführer]]*.

## Peraturan semasa
Untuk dilantik ke pangkat , pegawai perlu lulus kursus asas pegawai staf  () yang diadakan di Maktab Turus Angkatan Tentera Jerman (), dan berkhidmat dalam pos berkod A13 atau A13/A14.

Dalam Tentera Darat Jerman dan Pasukan Bantuan Bersama (), tempoh menunggu antara memenuhi keperluan untuk kenaikkan pangkat dan kenaikkan pangkat sebenar ke  adalah purata 15 bulan ini disebabkan masalah bajet (sehingga Julai 2010).

## Lihat juga
* Pangkat Bundeswehr Jerman
* Lencana pangkat Bundeswehr Jerman
* Perbandingan pangkat pegawai Perang Dunia I
* Perbandingan pangkat pegawai Perang Dunia II

## Rujukan
Denis Duverne

**Denis Duverne** (Lyon, 31 Oktober 1953) ialah seorang usahawan Perancis, presiden lembaga pengarah AXA sejak 2016 dan lembaga penyeliaan Yayasan Perancis untuk Penyelidikan Perubatan sejak 2017.

## Biografi
Denis Duverne dilahirkan pada 31 Oktober 1953 di Lyon, Perancis. Beliau lulus dari HEC Paris pada tahun 1974 dan dari ENA pada tahun 1979.

Duverne menyertai AXA pada 1995 sebagai naib presiden kanan kewangan, menyelia operasi kumpulan di AS dan UK. Beliau kemudiannya juga bertanggungjawab untuk penstrukturan semula AXA di Belgium dan UK berikutan penggabungan AXA dengan UAP.

Sejak tahun 2000 beliau telah menyelia operasi kewangan kumpulan.

Pada tahun 2003 beliau telah dilantik ke lembaga pengarah AXA dengan tanggungjawab untuk kewangan, kawalan dan strategi, jawatan yang dipegangnya sehingga 2009. Sepanjang tempoh perkhidmatan beliau, beliau menyelia penyepaduan Winterthur, pemerolehan €8 bilion.

Pada April 2010 beliau menjadi ahli lembaga pengarah dan timbalan Ketua Pegawai Eksekutif, bertanggungjawab untuk kewangan, strategi dan operasi.

Pada 1 September 2016, beliau dilantik sebagai Pengerusi Lembaga Pengarah dan Thomas Buberl dilantik sebagai Ketua Pegawai Eksekutif; kedua-dua fungsi ini telah dipisahkan apabila Henri de Castries meninggalkan syarikat itu. Bagi AXA, salah satu objektif melantik Duverne sebagai presiden adalah untuk memanfaatkan pengalaman kawal selianya di Perancis dan di luar negara.

Mandatnya sebagai perdana menteri diperbaharui pada 2018.

Beliau juga terkenal dengan kerja dermawannya.

## Rujukan

## Pautan luar

*
Stabshauptmann

**Stabshauptmann** (singkatan: **StHptm**) bermaksud "Staf Kapten", ialah pangkat Kapten Kanan Jerman dan pangkat tentera tertinggi dalam Bundeswehr bagi pegawai pakar ().

## Bundeswehr
Pegawai pakar yang memegang pangkat Hauptmann (Kapten) bagi masa tertentu dinaikkan pangkat ke Stabshauptmann dan dengan itu melangkau pangkat major tetapi dapat gaji mengikut gred Major. Kadangkala pegawai tetap dinaikkan pangkat ke jawatan yang dikhaskan untuk Stabshauptmann jika tiada jawatan bebas untuk Major. 

Tanda pangkat berupa empat paku (bintang) berwarna perak. Ia merupakan salah satu pangkat yang jarang berlaku dalam tentera Jerman. Satu kes yang ketara di mana pangkat ini diberikan kepada "pegawai MilFD".  Ini ialah bekas PTT yang telah menamatkan program latihan untuk dinaikkan pangkat, ke peranan pegawai pakar. Oleh itu, tugas-tugas pegawai tersebut dikhususkan sama dengan gred Pegawai Waran dalam Tentera Darat Amerika Syarikat .

;Lihat juga:
⇒ Artikel: Pangkat Bundeswehr Jerman
⇒ Artikel: Lencana pangkat Bundeswehr Jerman

### Tanda pangkat
Pada epaulet (Heer, Luftwaffe) terdapat empat paku (bintang) perak.

Tiada pangkat yang sepadan dengan pegawai dalam Perkhidmatan Perubatan Bersama Bundeswehr.

## Lihat juga
* Pegawai bertugas terhad
Alexander Stubb

**Kana-jöran Alexander Stubb** (, lahir 1 April 1968) ialah ahli politik Finland yang kini merupakan Presiden negara tersebut ke-13 sejak 2024. Beliau sebelum ini berkhidmat sebagai Perdana Menteri Finland ke-43 dari 2014 hingga 2015.

## Rujukan

## Pautan luar

* 
* Ministry of Foreign Affairs: Minister for Foreign Affairs, Alexander Stubb
* 
* 

|-

|-

|-

|-

|-

|-
S-Adenosil-L-homosisteina

**''S''-Adenosil-<small>L</small>-homosisteina** (**SAH**) ialah molekul pendahulu biosintetik bagi homosisteina. Ia terbentuk melalui penyahmetilan of ''S''-adenosil-<small>L</small>-metionina. Adenosilhomosisteinase menukarkan SAH menjadi homosisteina dan adenosina.

## Peranan biologi
DNA metiltransferase direncatkan oleh SAH. Dua kofaktor *S*-adenosil-L-homosisteina boleh mengikat di tapak aktif DNA metiltransferase 3B lalu menghalang dupleks DNA daripada mengikat terhadapnya sehingga merencatkan pemetilan DNA.

## Rujukan

## Pautan luar
*BioCYC E.Coli K-12 Compound: S-adenosyl-L-homocysteine
Pemerintah Finland

**Pemerintah Finland** (; ; ) ialah cabang eksekutif dan kabinet Finland, yang mengarah politik Finland dan merupakan sumber utama perundangan yang diusulkan kepada Parlimen. Pemerintah mempunyai tanggungjawab menteri bersama dan mewakili Finland dalam Majlis Kesatuan Eropah. Dalam penjawat kini Kabinet Orpo, Pemerintah terdiri daripada 19 menteri yang memimpin 12 kementerian.

## Lihat juga
*Politik Finland
*Diet Finland
*Perang Saudara Finland

## Rujukan

## Pautan luar
* 
* Finnish Government Termbank Valter
Planet Hollywood Las Vegas

**Planet Hollywood Las Vegas** (sebelum ini dikenali sebagai **Aladdin**) adalah sebuah kasino hotel di Las Vegas Strip di Paradise, Nevada, Amerika Syarikat. Ia dimiliki dan dikendalikan oleh Caesars Entertainment. Resort ini termasuk sebuah kasino seluas  dan 2,494 bilik hotel. 

## Sejarah Media
Aladdin/Planet Hollywood telah muncul dalam pelbagai filem. Filem-filem *21* (2008) dan *What Happens in Vegas* menggunakan lantai kasino sebagai lokasi penggambaran. Resort ini juga muncul dalam *Knocked Up* (2007), *Race to Witch Mountain* (2009), dan *Get Him to the Greek* (2010). Planet Hollywood juga menjadi tuan rumah beberapa acara prapremier filem, termasuk *Resident Evil: Extinction* (2007), *Rambo* (2008), *21*, *Transporter 3* (2008), dan prapremier Las Vegas *The Expendables* (2010).

Resort ini turut muncul dalam televisyen realiti. *Criss Angel Mindfreak* mengambil rakaman di resort pada tahun 2006, manakala *Holly's World* (2009–2011) mengisahkan personaliti televisyen Holly Madison dan peranannya dalam *Peepshow*.

## Rujukan
Oberleutnant

**** (secara literal 'Leftenan atas') ialah pangkat pegawai leftenan tertinggi dalam angkatan tentera Jerman (Bundeswehr), Angkatan Tentera Austria, dan Angkatan Tentera Swiss yang berbahasa Jerman.

## Austria

## Jerman

Di dalam Tentera Darat Jerman, pangkat ini bermula dari awal abad ke-19. Diterjemah sebagai "leftenan kanan", pangkat ini secara lazimnya diberikan kepada pegawai bertauliah selepas lima hingga enam tahun berkhidmat dengan aktif.

 digunakan oleh kedua-dua Tentera Darat Jerman dan  Tentera Udara Jerman. Dalam sistem perbandingan tentera NATO, seorang  Jerman bersamaan dengan seorang Leftenan Pertama dalam Tentera Darat/Tentera Udara negara-negara Bersekutu.

;Kegunaan lain

Pangkat tentera laut yang setara ialah *[[Oberleutnant zur See]]*.

Di Jerman Nazi, dalam SS, SA dan Waffen-SS, pangkat Obersturmführer dianggap setara dengan  dalam Tentera Darat Jerman.

### Tentera Rakyat Nasional

Dalam Tentera Rakyat Nasional (NPA) GDR, pangkat ini merupakan lieutenant tertinggi, sehingga tahun 1990. Ini merujuk kepada doktrin ketenteraan Soviet dan sejajar dengan angkatan tentera lain Pakatan Warsaw.

Pangkat setara dalam Volksmarine (bm: Tentera Laut GDR) ialah Oberleutnant zur See. Kemudian ia dipendekkan kepada hanya ; bagaimanapun, secara dalaman  terus digunakan. Merujuk kepada angkatan tentera Soviet dan kepada angkatan tentera lain Pakatan Warsaw  adalah pangkat pegawai kedua paling muda sehingga 1990.

## Switzerland

## Lihat juga
* Lencana pangkat NATO
* Lencana pangkat Bundeswehr Jerman
* Yliluutnantti

## Rujukan

## Bibliografi

* 
*
Sungai Ulan

**Sungai Ulan** () merupakan sebatang sungai di negeri Sarawak, Malaysia. Secara pentadbirannya, Sungai Ulan merupakan sungai yang terletak di dalam kawasan Daerah Selangau dalam Bahagian Sibu. Sungai Ulan juga merupakan anak sungai kepada Sungai Woh dalam Bahagian Sibu. Kedudukan sungai ini terletak kira-kira  ke bahagian timur dari ibu negara Malaysia, Kuala Lumpur.

## Latar belakang
Toponim Sungai Ulan pertama kali dipaparkan dalam peta topografi Malaysia Timur siri T735 terbitan Direktorat Survei Antarabangsa Great Britain (*Directorate of Overseas Surveys Great Britain*) untuk Direktorat Pemetaan Negara Malaysia (kini dikenali sebagai Jabatan Ukur dan Pemetaan Malaysia), dengan label nama "S. Ulan". Toponim bentuk muka bumi ini juga telah dimasukkan ke dalam pangkatan data geografi GeoNames dengan pengenal pasti Sungai Ulan dalam GeoNames ialah 1738542. Sungai Ulan juga mempunyai nama lain iaitu Sungei Ulan, Sungai/Sungei Ujan.

## Ciri-ciri fizikal
Sungai Ulanberpunca di sekitar kawasan perhutanan primer, Hutan Simpan Anap di dekat sempadan Daerah Selangau–Tatau, Sarawak. Lokasi punca bagi sungai ini terletak kira-kira  ke arah timur laut dari kemuncak Punjut Langi. Ketinggian di punca bagi Sungai Ulan ialah di antara  dari atas permukaan laut. Pergerakkan Sungai Ulan pada umumnya akan menuju ke bahagian barat di bahagian hulu kemudian ke arah barat laut untuk bercamtum dengan Sungai Woh sebagai penamat dan seterusnya mengalir ke Batang Mukah, kemudian ke Laut China Selatan. Penamat bagi sungai ini terletak kira-kira  ke arah barat dari sempadan Daerah Selangau–Tatau, Sarawak di ketinggian di antara  dari atas permukaan laut. Panjang keseluruhan Sungai Ulan dari bahagian hulu hingga ke bahagian hilir di Sungai Ulan ialah kira-kira .

## Ciri-ciri lembangan
Sungai Ulan merupakan sebahagian daripada sistem lembangan Mukah yang terletak di dalam Bahagian Sibu. Kedudukan sungai ini dalam Sungai Woh terletak di antara Sungai Tekam dan Sungai Tanu Antu. Pemerhatian muka bumi oleh Pentadbiran Aeronautik dan Angkasa Kebangsaan (NASA) mendedahkan bahawa terdapat kira-kira lima ke 25 orang yang mendiami di sekitar kawasan lembah Sungai Ulan. Kebanyakan kawasan lembah Sungai Ulan dilitupi dengan kawasan perhutanan yang tebal. Tiada kawasan petempatan manusia yang terbina di sekitar lembah Sungai Ulan. Bandar yang terletak berhampiran dengan Sungai Ulan ialah Song, yang terletak di bahagian barat daya dari sungai ini.

## Lihat juga
* Sungai Tekam, anak sungai Sungai Woh berikutnya menuju ke hilir sungai
* Sungai Tanu Antu, anak sungai Sungai Woh berikutnya menuju ke hulu sungai

## Rujukan
Balan

**Balan** ialah bentuk muka bumi yang terbentuk di jasad air yang mengalir dan sentiasa cetek.  Ia merupakan tempat yang cetek di sungai di mana air mengalir dengan deras dengan melepasi beberapa halangan seperti batu. Walaupun begitu dalam geologi, balan mempunyai ciri-ciri tertentu. Istilah padanan bagi balan dalam bahasa Inggeris ialah *riffle*. Balan selalu dijumpai dengan aliran yang sangat rendah berbanding dengan aliran yang memenuhi sesebuah saluran (kira-kira dalam 10 hingga 20 peratus). Akibatnya, air yang bergerak melalui balan akan kelihatan cetek dan deras dan bergelombang.

## Kepentingan
Balan sangat penting untuk kehidupan yang berada di sungai. Kebanyakannya spesies akuatik bergantung kepada balan dalam satu cara yang berbeza. Banyak spesies makroinveterbrata bentik bergantung kepada perairan yang mempunyai aliran oksigen dan tiada mendapan yang terdapat dalam balan. Terdapat banyak spesies ikan termasuk juga spesies yang jarai ditemui ataupun terancam pupus menggunakan balan sebagai tempat untuk bertelur. Selain daripada tempat bertelur untuk ikan, sekitar balan juga merupakan tempat makan yang produktif untuk ikan; dan seterusnya pemangsa lain akan memakan ikan. Balan juga berfungsi sebagai tempat "mengudarakan" air, iaitu menigkatkan jumlah oksigen yang terlarut dalm badan air. Air dengan paras oksiegn terlarut yang tinggi dan agak stabil kebiasaannya dianggap sebagai ekosistem yang sihat kerana secara amnya, balan mampu menyokong biodiversiti yang lebih besar.

Balan menyediakan habitat dan rantaian makanan yang penting untuk semua organisam akuatik. Namun, manusia telah mengubah ekosistem akuatik di seluruh dunia memalui perubahan infrastruktur dan penggunaan tanah. Gangguan manusia terhadap aliran sesuatu sungai atau saliran mampu mengurangkan saiz sedimen dan seterusnya mengakibatkan pengurangan pembentukan balan.

## Rujukan
Make Me Shudder (filem)

***Make Me Shudder*** (Bahasa Thai: มอ 6/5 ปากทา ท่าพี; RTGS: Mo 6/5 pak ma tha phi) ialah sebuah filem komedi seram Thai 2013 yang ditulis dan diarahkan oleh Poj Arnon dan diedarkan oleh Pranakorn films. ia adalah ansuran pertama dalam siri filem Make Me Shudder. Ia mengikuti kumpulan pelajar ingin mencabar diri mereka dengan memasuki bangunan paling berhantu di sekolah mereka, yang dilarang.

Filem ini dikeluarkan di Thailand pada Oktober 2013, dan dikeluarkan di Malaysia pada 26 Disember 2013. filem ini menerima secara umumnya positif daripada pengkritik. Sekuel, Make Me Shudder 2, telah dikeluarkan pada 10 April 2014.
Anthony Nwakaeme

**Anthony Nwakaeme** (lahir 21 Mac 1989) ialah seorang pemain bola sepak profesional Nigeria dan kini bermain sebagai pemain sayap kiri untuk kelab Saudi Al-Fayha dalam Liga Profesional Saudi.

## Rujukan
Lubuk tunjam

**Lubuk tunjam** (atau **lubuk air terjun**) ialah lekukan yang dalam yang terdapat di dasar sungai. Lubuk tunjam biasanya terjadi di dasar air terjun ataupun *shut-in*. Fenomen lubuk tunjam terjadi akibat daya hakisan air yang melata pada batu-batuan di dasar sungai akibat impak air. Lubuk tunjam mungkin merujuk kepada air yang menambil tekanan ataupun tekanan itu sendiri. Istilah yang dipadankan untuk lubuk tunjam dalam bahasa Inggeris ialah *plunge pool*.

## Pembentukan
Lubuk tunjam terbentuk oleh daya semula jadi yang dikenakan oleh air sesebuah aliran yang jatuh sebagaimana terdapat di air terjun atau lata. Lubuk tunjam juga terhasil daripada struktur buatan manusia seperti beberapa reka bentuk alur limpah. Lubuk tunjam selalunya sangat dalam, kebiasaannya berkaitan dengan ketinggian junaman air, isipadu air, rintangan batu di dasar lubuk dan beberapa faktor yang lain. Air yang membawa impak dan berpusar, kadangkala mengangkut batu-batu di dalamnya, melelaskan dasar sungai ke dalam lembangan sungai yang selalunya mempunyai siri yang kasar dan tak teratur. Lubuk tunjam boleh kekal dengan lama sekiranya tiada lagi air yang menjunam sama ada telah berhenti ataupun aliran air telah dialihkan ke arah lain. Lubuk tunjam di air terjun Dry Falls di Channeled Scablands, timur Washington (Amerika Syarikat) merupakan bekas lubuk tunjam. Lubuk tunjam juga boleh terbentuk di bawah air di kawasan yang dahulunya berada di atas paras laut; seperti contoh Perth Canyon di luar pantai Australia Barat.

## Rujukan
Xerinae

**Xerinae** membentuk subkeluarga tupai, yang banyak daripadanya sangat bersifat daratan. Ia termasuk suku Marmotini (marmot, tupai belang, anjing prairie, dan tupai tanah Holartik lain), Xerini (tupai tanah Afrika dan beberapa dari Eurasia), dan Protoxerini (tupai pokok Afrika).

## Taksonomi
Enam spesies tupai tanah suku Xerini dalam lima genus, ditemukan di Afrika dan Asia. 
:*[[Atlantoxerus]]*
:*[[Euxerus]]*
:*[[Geosciurus]]*
:*[[Spermophilopsis]]*
:*[[Xerus]]*
Tiga belas spesies tupai pokok suku Protoxerini dalam enam genus, ditemukan di Afrika.
:*[[Epixerus]]*
:*[[Funisciurus]]*
:*[[Heliosciurus]]*
:*[[Myosciurus]]*
:*[[Paraxerus]]*
:*[[Protoxerus]]*
Tupai tanah suku Marmotini dalam lima belas genus, ditemukan di seluruh dunia. Ini termasuk anjing prarie, marmot (termasuk marmot tanah), dan tupai belang.
:*[[Ammospermophilus]]*
:*[[Callospermophilus]]*
:*[[Cynomys]]*
:*[[Eutamias]]*
:*[[Ictidomys]]*
:*[[Marmota]]*
:*[[Neotamias]]*
:*[[Notocitellus]]*
:*[[Otospermophilus]]*
:*[[Poliocitellus]]*
:*[[Sciurotamias]]*
:*[[Spermophilus]]*
:*[[Tamias]]*
:*[[Urocitellus]]*
:*[[Xerospermophilus]]*
## Rujukan
Callosciurinae

**Callosciurinae** ialah subkeluarga tupai Asia yang mengandungi lebih 60 spesies (kebanyakannya dijumpai di Asia Tenggara) yang dinamakan sempena genus *[[Callosciurus]]*, yang bermaksud "tupai cantik".

## Pengelasan
*Keluarga Sciuridae
****Subkeluarga Callosciurinae**
***Suku Callosciurini
*****[[Callosciurus]]* - tupai cantik (15 spesies)
*****[[Dremomys]]* - tupai pipi merah (enam spesies)
*****[[Exilisciurus]]* - tupai kerdil Asia (tiga spesies)
*****[[Glyphotes]]* - tupai pengukir
*****[[Hyosciurus]]* - tupai hidung panjang (dua spesies)
*****[[Lariscus]]* - tupai tanah belang (empat spesies)
*****[[Menetes]]* - tupai tanah Berdmore
*****[[Nannosciurus]]* - tupai kerdil telinga hitam
*****[[Prosciurillus]]* - tupai kerdil (lima spesies)
*****[[Rhinosciurus]]* - tupai muka cencurut
*****[[Rubrisciurus]]* - tupai perut merah
*****[[Sundasciurus]]* - tupai pokok Sunda (dua subgenus, 15 spesies)
*****[[Tamiops]]* - tupai belang Asia (empat spesies)
***Suku Funambulini
*****[[Funambulus]]* - tupai palma (dua subgenus, lima spesies)

## Rujukan
Wynn Las Vegas

**Wynn Las Vegas**, sering dirujuk sebagai **Wynn**, adalah sebuah resort mewah dan kasino yang terletak di Las Vegas Strip di Paradise, Nevada, Amerika Syarikat. Wynn Las Vegas dibuka pada 28 April 2005, dengan 2,716 bilik dan sebuah kasino seluas . Pada masa itu, menara hotel 45 tingkatnya adalah bangunan tertinggi di Nevada.

Kasino ini mempunyai luas . Semasa pembukaannya, terdapat 1,962 mesin slot dan 137 permainan meja. Berbeza dengan kasino-kasino terdahulu, lampu gantung dibina di atas setiap meja permainan. Selain itu, kasino ini mempunyai bilik poker, ruang keno, sebuah salun baccarat, dan sebuah sports book dengan sebuah ruang rehat untuk pemain VIP.

## Sejarah
Wynn Las Vegas dibangunkan di tapak bekas Desert Inn, sebuah resort kasino yang dibuka pada tahun 1950. Pembangun tempatan Steve Wynn membeli resort tersebut pada tahun 2000, sebagai hadiah ulang tahun untuk isteri beliau Elaine Wynn.

Wynn Las Vegas dibuka pada pukul 12:01 pagi pada 28 April 2005, sempena hari ulang tahun Elaine. Ia merupakan resort baru pertama yang dibuka di Strip sejak Aladdin pada tahun 2000. Pembukaan awam ini mendahului acara penerimaan dana amal persendirian untuk kira-kira 2,000 tetamu. Kira-kira 10,000 orang hadir pada pembukaan awam tersebut. Resort ini menandakan kembali Wynn ke industri perjudian Nevada, lima tahun selepas menjual Mirage Resorts.

Pada Mac 2020, harta Wynn merupakan antara resort Las Vegas pertama yang ditutup apabila pandemik COVID-19 mencapai Nevada.
## Rujukan
Kuaterner

**Kuaterner** ialah nama tempoh geologi terkini daripada tiga tempoh yang wujud sewaktu Era Senozoik pada skala masa geologi Suruhanjaya Stratigrafi Antarabangsa (ICS). Ia mengikuti Tempoh Neogen dan menjangkau dari 2.58&nbsp;juta tahun dahulu sehingga ke masa kini. Sehingga tahun 2023, Tempoh Kuaterner dibahagikan kepada dua epok: Pleistosen (2.58&nbsp;juta tahun dahulu hingga 11.7 ribu tahun dahulu) dan Holosen (11.7 ribu tahun dahulu sehingga ke hari ini); epok ketiga, Antroposen, baru-baru ini telah dicadangkan, tetapi ia tidak diiktiraf secara rasmi oleh ICS.
Tempoh ini mula diungkapkan pada tahun 1822 dalam bahasa Perancis (*quaternaire* turunan kata bahasa Latin *quaterni* yang bermaksud "yang seberempat, kempat-empat sekaligus") oleh Jules Desnoyers pada terbitan tahun 1829 di nota kaki terlampir dengan gambaran sifat lapisan mendapan dasar lembangan sungai Seine di Perancis yang didapati berusia lebih muda daripada batu-batu sedia ada yang pada tempoh Tertier (*tertiaires*):*...ces bassins ne contiendraient, selon moi, que les terrains tertiaires d'âge ancien et d'âge moyen, dépôts inégalement répandus dans d’autres bassins, où se sont formées des couches plus récentes...et que ces formations postérieures, Quaternaires pour ainsi dire, ne doivent pas plus conserver le nom d’alluvions que les vrais et anciens terpains tertiaires, dont il faut également les distinguer.*("...lembangan-lembangan ini mengandungi, pada pendapat saya, tanah Tertier purba dan pertengahan [sahaja], yang teragih tidak sama di lembangan-lembangan lain di mana lapisan lebih baru terbentuk...bentukan-bentukan lebih baharu ini, yang "Berempat", mengandungkan tanah alluvium sama dengan yang ada pada [lapisan] "Ketiga" yang dibezakan.")Tempoh Kuaterner biasanya ditakrifkan dengan kitaran pengembangan dan penghakisan lembar ais benua yang berkaitan dengan kitaran Milankovitch dan perubahan iklim, serta persekitaran yang berkaitan yang disebabkan oleh kehadiran lembar ais tersebut.

## Rujukan

## Pautan luar

* Subcommission on Quaternary Stratigraphy
* Carta stratigrafi untuk Kuarter
* Sejarah versi carta chronostratigraphical Quaternary global (dari 2004b)
* Silva, PGC Zazo, T. Bardají, J. Baena, J. Lario, A. Rosas, J. Van der Made. 2009, " Tabla Cronoestratigrafíca del Cuaternario en la Península Ibérica - V.2 ". [Versi PDF, 3.6 Mb ]. Asociación Española para el Estudio del Cuaternario (AEQUA), Departamento de Geología, Universidad de Salamanca, Sepanyol. (Carta korelasi peringkat dan fosil Kuarter Eropah dan budaya)
* Selamat datang ke XVIII INQUA-Congress, Bern, 2011   
* Kuaternari (skala kronostratigrafi)
*
Sungai Labawong

**Sungai Labawong** () merupakan sebatang sungai di negeri Sarawak, Malaysia. Secara pentadbirannya, Sungai Labawong merupakan sungai yang terletak di dalam kawasan Daerah Selangau dalam Bahagian Sibu. Sungai Labawong juga merupakan anak sungai kepada Batang Mukah (Sungai Mukah) dalam Bahagian Sibu. Kedudukan sungai ini terletak kira-kira  ke bahagian timur dari ibu negara Malaysia, Kuala Lumpur.

## Latar belakang
Toponim Sungai Labawong pertama kali dipaparkan dalam peta topografi Malaysia Timur siri T735 terbitan Direktorat Survei Antarabangsa Great Britain (*Directorate of Overseas Surveys Great Britain*) untuk Direktorat Pemetaan Negara Malaysia (kini dikenali sebagai Jabatan Ukur dan Pemetaan Malaysia), dengan label nama "S. Labawong". Toponim bentuk muka bumi ini juga telah dimasukkan ke dalam pangkatan data geografi GeoNames dengan pengenal pasti Sungai Labawong dalam GeoNames ialah 12547190. Sungai Labawong juga mempunyai nama lain iaitu Sungei Labawong.

## Ciri-ciri fizikal
Sungai Labawong berpunca di sekitar kawasan perhutanan primer di dalam Daerah Selangau, Sarawak di kemuncak bukit yang tak bernama. Lokasi punca bagi sungai ini terletak kira-kira  ke arah timur laut dari kawasan Rumah Gayot. Ketinggian di punca bagi Sungai Labawong ialah di antara  dari atas permukaan laut. Pergerakkan Sungai Labawong pada umumnya akan menuju ke bahagian selatan untuk bercamtum dengan Batang Mukah sebagai penamat dan seterusnya mengalir ke Laut China Selatan. Penamat bagi sungai ini terletak kira-kira  ke arah tenggara dari Rumah Gayot, Sarawak di ketinggian di antara  dari atas permukaan laut. Panjang keseluruhan Sungai Labawong dari bahagian hulu hingga ke bahagian hilir di Batang Mukah ialah kira-kira .

## Ciri-ciri lembangan
Sungai Labawong merupakan sebahagian daripada sistem lembangan Mukah yang terletak di dalam Bahagian Sibu. Kedudukan sungai ini dalam Batang Mukah terletak di antara Sungai Sawa Besar dan Sungai Woh. Pemerhatian muka bumi oleh Pentadbiran Aeronautik dan Angkasa Kebangsaan (NASA) mendedahkan bahawa terdapat kira-kira lima ke 25 orang yang mendiami di sekitar kawasan lembah Sungai Labawong. Kebanyakan kawasan lembah Sungai Labawong dilitupi dengan kawasan perhutanan dan semak belukar yang tebal. Tiada kawasan petempatan manusia yang terbina di sekitar lembah Sungai Labawong namun Rumah Gayot dan Rumah Indong anak Kulu merupakan petempatan yang terhampir dengannya. Bandar yang terletak berhampiran dengan Sungai Labawong ialah Song, yang terletak di bahagian selatan dari sungai ini.

## Lihat juga
* Sungai Sawa Besar, anak sungai Batang Mukah berikutnya menuju ke hilir sungai
* Sungai Woh, anak sungai Batang Mukah berikutnya menuju ke hulu sungai

## Rujukan
Vladimir Braginsky

**Vladimir Iosifovich Braginsky** (, 11 Januari 1945 - 2 Februari 2024) merupakan seorang cendekiawan Rusia mengkhusus dalam persuratan lama bahasa Melayu dan rantau budaya penuturnya. Beliau merupakan profesor emeritus Sekolah Bahasa, Budaya dan Linguistik di Pusat Pengajian Afrika dan Alam Timur Universiti of London sejak 1993 sehingga kematian beliau.

## Senarai karya terpilih

### Makalah

* 
* "Keindahan itu luar biasa dan beraneka ragam" (1992). *[[Dewan Sastera]]*. 2: 62-64.
* 
* 

### Buku

* *Hikayat Inderaputera*. (2007, bersama S.W.R. Mulyadi). Kuala Lumpur.
* *[https://web.archive.org/web/20130327053904/http://www.kitlv.nl/book/show/1059 Images of Nusantara in Russian Literature]* (1999, disunting bersama E. Diakonova). Leiden: KITLV. ISBN 90-6718-127-7.
* *Tasawuf dan sastera Melayu. Kajian dan teks-teks* (1993). Jakarta: RUL
* 
* *The system of classical Malay literature* (1993). Leiden: KITLV Press
* ''The portrayal of foreigners in Indonesian and Malay literatures: essays of the ethnic "other"'' (2007, bersama Ben Murtagh). Lewiston, Queenston, Lampeter. 
* *Yang indah, berfaedah dan kamal: Sejarah sastra Melayu dalam abad 7-19* (1998). Jakarta: RUL

## Rujukan
Tonos

**Tonos** (daripada , bermaksud "regangan") ialah nama untuk tempoh geologi pertama pada Era Neoproterozoik. Ia bermula sejak  juta tahun dahulu (jtd) sehingga ke  jtd. Pentarikhan tempoh ini ditetapkan oleh ICS berdasarkan kaedah kronometri radiometrik bukannya berdasarkan stratigrafi. Tempoh Tonos didahului oleh tempoh Stenos era Mesoproterozoik dan diikuti oleh tempoh Kriogen.

Tempoh Tonos menyaksikan rengkahan benua yang membawa kepada perpecahan adibenua Rodinia (yang telah terbentuk pada pertengahan tempoh Stenos), dan proses ini menjangkaui masa pada julat masa di antara 900 jtd sehingga ke 850 jtd.

## Biologi
Fosil metazoa (haiwan) jangkaan terawal adalah bertarikh pada pertengahan sehingga ke akhir tempoh Tonos (sekitar 890-800 jtd). Fosil *Otavia antiqua*, yang dihuraikan sebagai bunga karang primitif oleh penemunya dan ramai sarjana lain paling awal bertarikh kira-kira 800 jtd. Malahan fosil seakan bunga karang dalam terumbu yang lebih awal sejak 890 juta tahun sebelum masa kini telah dilaporkan, tetapi identiti sebenar fosil tersebut sangat berkontroversi. Pentarikhan ini adalah konsisten dengan data molekul yang dipulihkan melalui kajian genetik ke atas spesies metazoa moden; kajian yang lebih terkini telah membuat kesimpulan bahawa pangkal pokok filogenetik haiwan adalah dalam tempoh Tonos. 

Percabangan evolusi besar pertama untuk makhluk akritark berlaku semasa tempoh Tonos ini.

## Lihat juga

* Tempoh Bosan Bilion Tahun

## Rujukan

## Bacaan lanjut

* 
*
Stenos

&nbsp;

**Stenos** (daripada , bermaksud "sempit") merupakan nama rasmi untuk tempoh geologi terakhir pada Era Mesoproterozoik dan berlangsung sejak  juta tahun dahulu (jtd) sehingga ke  jtd. Berbanding penentuukuran berdasarkan kaedah stratigrafi, tarikh ini ditakrifkan secara kronometrik. Nama "Stenos" itu berasal daripada jaluran polimetamorf sempit yang terbentuk sepanjang tempoh ini. Ia didahului oleh tempoh Ektasis dan diikuti oleh tempoh Tonos pada era Neoproterozoik.

Semua daratan bercantum membentuk adibenua Rodinia semasa tempoh Stenos. Adibenua tersebut bertahan melangkaui tempoh Tonos sebelum berpecah sewaktu tempoh Kriogen.

Sewaktu tempoh ini juga berlakunya pembentukan Rekahan Keweenawan pada kira-kira 1100 Mya.

Fosil organisma tertua yang diketahui dengan ciri pembiakan berasaskan seks, iaitu *Bangiomorpha pubescens*, pertama kali muncul sewaktu tempoh Stenos. 

## Nota

## Rujukan

* 
*
Perubahan (album d'Masiv)

***Perubahan*** merupakan sebuah album muzik pertama oleh kumpulan muzik Indonesia, d'Masiv. Album ini diterbitkan pada 2008 melalui Musica Studios. Daripada album ini, 5 lagu dikeluarkan sebagai single, iaitu "Cinta Ini Membunuhku", "Diam Tanpa Kata", "Merindukanmu", "Cinta Sampai Disini" dan "Di Antara Kalian".

## Senarai runut

## Kakitangan
* Rian - vokal utama
* Rama - gitar
* Kiki - gitar
* Rai - bass
* Wahyu - drum
Perjalanan (album d'Masiv)

***Perjalanan*** merupakan sebuah album muzik kedua oleh kumpulan muzik Indonesia, d'Masiv. Album ini diterbitkan pada 2010 melalui Musica Studio's. Single yang dikeluarkan daripada album ini ialah "Rindu 1/2 Mati", "Sudahi Perih Ini", "Apa Salahku", "Semakin"', "Jangan Pergi", "Mohon Ampun Aku" dan "Jangan Menyerah". Lagu "Jangan Pergi" turut dijadikan lagu tema untuk filem Demi Dewi.

## Senarai runut
Kriogen (geologi)

**Kriogen** (daripada perkataan , bermaksud "sejuk" dan , , bermaksud "kelahiran") merupakan suatu tempoh geologi yang kedua pada era Neoproterozoik bermula . Tempoh ini didahului oleh Tempoh Tonos dan diikuti oleh Tempoh Ediakara.

Tempoh Kriogen merupakan tempoh masa berlakunya perubahan biosfera yang drastik. Selepas kepegunan iklim sewaktu Tempoh Bosan Bilion Tahun, tempoh Kriogen bermula dengan pengglasieran Sturt yang teruk, sehingga membekukan keseluruhan Bumi dengan Bumi pada ketika itu berada dalam keadaan Bumi Bola Salji. Selepas 70 juta tahun berlalu pengglasieran tersebut berakhir, tetapi dengan segera Bumi pada ketika itu mengalami pengglasieran Marino yang juga merupakan peristiwa global. Peristiwa-peristiwa pembekuan global ini masih diperdebatkan secara saintifik khususnya sama ada: (1) peristiwa-peristiwa tersebut meliputi keseluruhan Bumi, atau (2) terdapat satu kawasan kecil di lautan terbuka berhampiran khatulistiwa yang terselamat daripada pengglasieran. Keadaan yang kedua dikenali sebagai keadaan Bumi Bola Lecah Salji (dalam bahasa Inggeris dikenali sebagai "slushball Earth").

## Rujukan

## Bacaan lanjutan
*
*
* 
*

## Pautan luar
* 
*  (2010s) BBC/CBC/NHK
Trấn Thành

**Huỳnh Trấn Thành** (lahir 5 Februari 1987), ialah seorang pelawak Vietnam, pelakon, dan penyampai utama dalam televisyen Vietnam.

## Kehidupan
Tran Thanh dilahirkan dan dibesarkan di Ho Chi Minh City .  Bapanya berketurunan Cina Kantonis dan ibunya berasal dari Tianjiang

## Filmography
Giri choco

ialah coklat yang diberi oleh perempuan kepada lelaki pada Hari Valentine di Jepun sebagai hadiah kelaziman. Tidak seperti , yang diberi kepada pasangan romantik,  ialah sejenis coklat yang wanita beri kepada rakan sekerja, bos dan kenalan lelaki sebagai tanda terima kasih dan sopan. Lelaki biasanya membalas dengan memberi perempuan hadiah pada Hari Putih, yang disambut pada 14 Mac.

## Lihat juga

*Giri (Jepun)

## Rujukan
Persiapan (album d'Masiv)

***Persiapan*** merupakan sebuah album muzik ketiga oleh kumpulan muzik Indonesia, d'Masiv. Album ini diterbitkan pada 2012 melalui Musica Studios. Daripada album ini, 6 lagu dikeluarkan sebagai single, iaitu "Natural",  "Pergilah Kasih", "Aku Kehilanganmu", "Damai", "Nyaman" dan "Beri Kami Yang Terbaik". Single ketiga "Natural" digubah oleh Benny Hadislani.

## Senarai runut

## Pautan luar
* Persiapan 9th Anniversary
Hidup Lebih Indah

***Hidup Lebih Indah*** merupakan album studio keempat oleh kumpulan muzik Indonesia, d'Masiv. Album ini diterbitkan pada 2014. Album ini mengandungi 9 lagu baharu, 3 lagu lama daripada album sebelumnya. Lagu utama iaitu "Esok 'Kan Bahagia", "Cahaya Hati", "Batu", "PD" dan "Salah Paham". Album ini hanya dijual di kedai Texas Chicken di seluruh Indonesia dan kedai dalam talian. Kemudian pada Oktober 2014, album ini dikeluarkan semula pada *piring hitam* dan juga diedarkan oleh Musica Studio's.

## Senarai runut

## Carta

## Rujukan
John Burridge

John Burridge (lahir 3 Disember 1951), digelar Budgie, ialah bekas penjaga gol Inggeris yang kini bekerja dengan kelab Liga Super India Kerala Blasters sebagai perunding penjaga gol dan gol kanan mereka. Dikenali Sebagai Penjaga gol inggeris terbaik di UK Dan Amerika.
Stateros

**Stateros** (   , bermaksud "stabil, teguh") ialah nama untuk tempoh geologi terakhir dalam Era Paleoproterozoik dan berlangsung sejak  juta tahun dahulu (jtd) sehingga ke  jtd. Tarikh tempoh ini ditakrifkan secara kronometrik berbanding berdasarkan stratigrafi.

Ciri-ciri tempoh ini hadir di kebanyakan benua sama ada melalui pembentukan platform baharu atau pengkratonan akhir jalur lipatan. Tahap oksigen bernilai kira-kira hanya 10% hingga 20% daripada nilai semasa.

*Rafatazmia*, secara kontroversi dikatakan terdapat pada lapisan dasar Stateros di India, mungkin merupakan sejenis organisma fosil eukariot tertua diketahui.

Menjelang permulaan tempoh Stateros, superbenua Kolumbia telah bercantum.

Kira-kira 1.7 bilion tahun dahulu, satu siri reaktor pembelahan nuklear semula jadi telah beroperasi di kawasan yang kini dikenali sebagai Oklo, Gabon.

## Rujukan
Lukas Hradecky

**Lukas Hradecky** (lahir 24 November 1989) ialah pemain bola sepak Finland yang bermain sebagai penjaga gol dan kapten kedua-dua kelab Bundesliga Bayer Leverkusen dan pasukan kebangsaan Finland.

Dilahirkan di Bratislava, Slovakia masa kini, Lukas dibesarkan di bandar Turku Finland dari usia satu tahun. Dia memulakan kerjaya kelab seniornya bermain untuk Turun Palloseura, sebelum menandatangani kontrak dengan Esbjerg fB semasa berusia 19 tahun pada 2009. Lukas memenangi piala pertamanya di kejohanan Divisyen 1 Denmark, semasa musim ketiganya di Denmark, dia membantu Esbjerg memenangi Piala Denmark pada tahun 2013. Lukas dianugerahkan sebagai Pemain Bola Sepak Terbaik Finland oleh Persatuan Bola Sepak Finland selama tiga tahun berturutan dari 2016 sehingga 2018.

Lukas pernah berkhidmat sebagai pemain antarabangsa junior Finland di peringkat bawah-17, bawah-18, bawah-19, bawah-20 dan bawah-21, penampilan perdananya untuk pasukan senior Finland ialah pada Mei 2010 semasa berusia 20 tahun. Dia tampilan dalam sembilan daripada sepuluh perlawanan kelayakan UEFA Euro 2020 Finland dan membantu pasukan kebangsaannya mara untuk pertama kali di Piala Eropah UEFA.

## Pencapaian
**Esbjerg fB**
*Landspokalturneringen: 2012–13
*1. Division: 2011–12

**Eintracht Frankfurt**
*DFB-Pokal: 2017–18

**Bayer 04 Leverkusen**
*Bundesliga: 2023–24

**Finland**
*Naib juara Piala Bola Sepak Baltik: 2012

**Individu**
*Persatuan Bola Sepak Finland Pemain Berbakat Tahun: 2007
*Persatuan Bola Sepak Finland: Pemain Bola Sepak Finland Tahunan Terbaik: 2016, 2017, 2018, 2021, 2023
*Anugerah Penjaga Gol Terbaik di Kejohanan Antarabangsa Karel Stegeman B-19: 2008
*Penjaga Gol Terbaik Pasukan Bola Sepak Kebangsaan Bawah-21 Finland: 2010
*Pemain Tahunan Terbaik Pasukan Bola Sepak Kebangsaan Bawah-21 Finland: 2010
*Penjaga Gol Tahunan Terbaik Liga Super Denmark: 2013
*Pemain Liga Super Denmark Terbaik di Musim Bunga: 2013
*Pemain Semusim Esbjerg fB Terbaik: 2013
*Finnish Sports, Wartwanan Sukan Pemain Bola Sepak Finland Terbaik: 2016, 2017, 2018, 2020, 2021, 2023
*Finnish Sports, Peribadi Contoh Tahunan: 2020
*Bundesliga Kelab Musim Terbaik: 2017–18

## Nota


## Rujukan


## Pautan luar

* Bayer Leverkusen official profile 
* Lukas Hradecky – Rekod persaingan Persatuan Bola Sepak Finland 
* 
* 
* 
* 
* 
*
Ektasis

**Ektasis** (daripada , bermaksud "pelanjutan") merupakan nama tempoh geologi kedua dalam Era Mesoproterozoik dan berlangsung sejak  juta tahun dahulu (jtd) sehingga ke  jtd. Tarikh tempoh Ektasis ini ditakrifkan secara kronometrik bukannya secara stratigrafi.

Dari segi geologi, tempoh ini bercirikan pengembangan berterusan keluasan lapisan pentas benua sedia ada. Sewaktu awal tempoh Ektasis, satu hari di Bumi bersamaan dengan 17 jam 32 minit. Pada penghujung tempoh Ektasis, satu hari di Bumi menjadi 18 jam 28 minit.

Tempoh Ektasis ini merupakan tempoh terawal yang mempunyai bukti pertama pembiakan seksual. Formasi Hunting di Pulau Somerset, Kanada yang berusia 1.2 bilion tahun itu ditarikhkan seawal akhir tempoh Ektasis. Formasi tersebut mengandungi mikrofosil filamen multisel *Bangiomorpha pubescens* (sejenis alga merah), yang merupakan makhluk eukariot yang pertama disahkan secara taksonomi. Organisma ini merupakan organisma pertama yang mempamerkan pembiakan seksual, yang merupakan ciri penting untuk kehidupan multisel yang kompleks. Kehidupan multisel kompleks adalah berbeza dengan kehidupan multisel "ringkas" yang berbentuk koloni organisma yang hidup bersama. Organisma multisel sebenar mengandungi sel yang khusus untuk fungsi yang berbeza. Hal ini sebenarnya juga merupakan sesuatu ciri penting pembiakan seksual, kerana gamet jantan dan gamet betina merupakan sel-sel khusus untuk sesuatu organisma. Organisma yang membiak secara seksual mesti menyelesaikan masalah berkaitan pembentukan keseluruhan organisma bermula dengan hanya sel-sel germa.

Pembiakan seksual dan keupayaan gamet untuk berkembang menjadi organisma adalah pendahulu penting untuk kewujudan kehidupan multisel sebenar. Malah, terdapat kecenderungan untuk menganggap bahawa pembiakan seksual dan kehidupan multisel sebenar berlaku pada masa yang sama, dan kehidupan multisel sebenar selalunya dianggap sebagai penanda aras untuk pembiakan seksual.

## Rujukan

* 
*
Kalimma

**Kalimma** (daripada , bermaksud "pelitup") merupakan nama untuk tempoh geologi pertama pada Era Mesoproterozoik yang berlangsung sejak  juta tahun dahulu (jtd) sehingga ke  jtd. Julat tempoh ini ditakrifkan secara kronometrik berbanding secara stratigrafi.

Tempoh ini bercirikan pengembangan keluasan lapisan pentas benua sedia ada, serta pembentukan pentas benua baharu daripada lapisan bawah tanah terkraton pada waktu tersebut.

Benua super Kolumbia mula terpisah semasa tempoh Kalimma kira-kira 1500 jtd.

Biota Volin mula wujud sejak 1500 jtd.

## Rujukan

* 
*